ประกาศสำนักงานคณะกรรมการกำกับการซื้อขายสินค้าเกษตรล่วงหน้าประกาศสำนักงานคณะกรรมการกำกับการซื้อขายสินค้าเกษตรล่วงหน้าที่สน ๑/๒๕๔๙เรื่องหลักเกณฑ์ วิธีการและเงื่อนไขในการจัดให้มีนักวิเคราะห์การซื้อขายล่วงหน้า อาศัยอำนาจตามความในข้อ ๕ วรรคสอง และข้อ ๖ (๒)แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘ เรื่องหลักเกณฑ์ วิธีการและเงื่อนไขในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ลงวันที่ ๒ กุมภาพันธ์ พ.ศ. ๒๕๔๘ซึ่งแก้ไขเพิ่มเติมโดยประกาศคณะกรรมการกำกับการซื้อขายสินค้าเกษตรล่วงหน้า ที่ กน๔/๒๕๔๘ เรื่อง หลักเกณฑ์ วิธีการและเงื่อนไขในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า(ฉบับที่ ๒) ลงวันที่ ๗ มีนาคม พ.ศ. ๒๕๔๘สำนักงานคณะกรรมการกำกับการซื้อขายสินค้าเกษตรล่วงหน้า จึงออกประกาศ ดังต่อไปนี้ข้อ ๑ให้ยกเลิกประกาศสำนักงานคณะกรรมการกำกับการซื้อขายสินค้าเกษตรล่วงหน้าที่ สน ๑๒/๒๕๔๘ เรื่อง หลักเกณฑ์วิธีการและเงื่อนไขในการจัดให้มีนักวิเคราะห์การซื้อขายล่วงหน้า ลงวันที่ ๕กันยายน พ.ศ. ๒๕๔๘การยกเลิกประกาศตามวรรคหนึ่งไม่กระทบกระเทือนถึงการใดๆ ที่ได้ดำเนินการไปแล้วตามประกาศที่ถูกยกเลิกดังกล่าวข้อ ๒ในประกาศนี้การซื้อขายล่วงหน้า หมายความว่าการซื้อขายสินค้าเกษตรโดยวิธีการประมูลโดยเปิดเผยในตลาดสินค้าเกษตรล่วงหน้าแห่งประเทศไทยเพื่อรับมอบหรือส่งมอบสินค้าเกษตรนั้นในวันข้างหน้าตามปริมาณและราคาที่ตกลงกันตามหลักเกณฑ์วิธีการและเงื่อนไขที่คณะกรรมการตลาดสินค้าเกษตรล่วงหน้ากำหนดนักวิเคราะห์การซื้อขายล่วงหน้าหมายความว่าบุคคลที่ทำหน้าที่วิเคราะห์ข้อมูลเกี่ยวกับการซื้อขายล่วงหน้าหรือจัดทำรายงานหรือบทวิเคราะห์ข้อมูลเกี่ยวกับการซื้อขายล่วงหน้าเพื่อให้บริการหรือเผยแพร่แก่ลูกค้าในนามของนายหน้าซื้อขายล่วงหน้าพระราชบัญญัติ หมายความว่าพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒ข้อ ๓นักวิเคราะห์การซื้อขายล่วงหน้าไม่จำต้องเป็นพนักงานของนายหน้าซื้อขายล่วงหน้าแต่ต้องมีคุณสมบัติและไม่มีลักษณะต้องห้ามดังต่อไปนี้(๑) มีคุณสมบัติข้อใดข้อหนึ่ง ดังนี้(ก) สำเร็จการศึกษาไม่ต่ำกว่าปริญญาตรีหรือเทียบเท่าสาขาบริหารธุรกิจ การเงิน การคลัง บัญชีหรือเศรษฐศาสตร์ หรือ(ข)ผ่านการอบรมหลักสูตรการซื้อขายล่วงหน้าจากองค์กรในต่างประเทศที่สำนักงานให้การยอมรับหรือได้รับความเห็นชอบหรือได้รับการขึ้นทะเบียนเป็นผู้ที่ทำหน้าที่ในทำนองเดียวกับนักวิเคราะห์การซื้อขายล่วงหน้าจากองค์กรในต่างประเทศที่สำนักงานให้การยอมรับหรือ(ค)ผ่านการอบรมและทดสอบหลักสูตรจากสมาคมนักวิเคราะห์หลักทรัพย์หรือสถาบันพัฒนาความรู้ตลาดทุนหลักสูตร Certified Investment andSecurities Analysis (CISA) ตั้งแต่ระดับ๑ ขึ้นไป หรือ CFA Institute หลักสูตรChartered Financial Analyst(CFA) ตั้งแต่ระดับ ๑ ขึ้นไป หรือ(ง) เป็นหรือเคยเป็นบุคคลที่ทำหน้าที่ติดต่อชักชวนให้คำแนะนำหรือวางแผนการลงทุนในธุรกิจหลักทรัพย์ให้แก่ผู้ลงทุนหรือดำเนินการอย่างอื่นในทำนองเดียวกันแก่ผู้ลงทุนที่ได้รับการขึ้นทะเบียนหรือได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์หรือ(จ) เป็นหรือเคยเป็นบุคคลที่ทำหน้าที่ติดต่อชักชวนให้คำแนะนำหรือวางแผนการลงทุนในธุรกิจสัญญาซื้อขายล่วงหน้าให้แก่ผู้ลงทุนหรือดำเนินการอย่างอื่นในทำนองเดียวกันแก่ผู้ลงทุนที่ได้รับการขึ้นทะเบียนหรือได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์หรือ(ฉ)เป็นหรือเคยเป็นบุคคลที่ทำหน้าที่วิเคราะห์การซื้อขายสัญญาซื้อขายล่วงหน้าที่ได้รับการขึ้นทะเบียนหรือได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์หรือ(ช)เป็นบุคคลผู้มีอำนาจจัดการกิจการที่รับผิดชอบงานในสายงานเกี่ยวกับการติดต่อ ชักชวนหรือให้คำแนะนำเกี่ยวกับการซื้อขายล่วงหน้าแก่ลูกค้าหรือการวิเคราะห์การซื้อขายล่วงหน้าหรือ(ซ) เป็นหรือเคยเป็นผู้ที่ทำหน้าที่วิเคราะห์การซื้อขายล่วงหน้าให้แก่นายหน้าซื้อขายล่วงหน้า(๑) (ช) และ (ซ) มิให้ใช้บังคับเมื่อพ้นวันที่ ๓๐มิถุนายน พ.ศ. ๒๕๔๙บุคคลตาม (๑) (ก) (ข) (ค) (ง) (จ) และ (ฉ)ต้องผ่านการอบรมและทดสอบหรือศึกษาและทดสอบความรู้เกี่ยวกับการซื้อขายล่วงหน้าตามที่สำนักงานกำหนดจากสำนักงานหรือสถาบันที่สำนักงานให้การยอมรับแล้วเว้นแต่บุคคลตาม (๑) (ช) และ (ซ) ซึ่งได้รับประโยชน์ตามข้อ ๓ (๑) ก่อนพ้นวันที่ ๓๐มิถุนายน พ.ศ. ๒๕๔๙ต้องผ่านการอบรมและทดสอบหรือศึกษาและทดสอบความรู้เกี่ยวกับการซื้อขายล่วงหน้าตามที่สำนักงานกำหนดจากสำนักงานหรือสถาบันที่สำนักงานให้การยอมรับภายในวันที่๒๙ ธันวาคม พ.ศ. ๒๕๔๙ทั้งนี้ เฉพาะบุคคลตาม (๑) (ช)จำกัดจำนวนให้มีและปฏิบัติหน้าที่ได้ในขณะใดขณะหนึ่งไม่เกินสองคนต่อนายหน้าซื้อขายล่วงหน้าหนึ่งราย(๒) ไม่มีลักษณะต้องห้าม ดังนี้(ก)เคยได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(ข) เป็นคนไร้ความสามารถหรือเสมือนไร้ความสามารถ(ค)เคยถูกเพิกถอนการขึ้นทะเบียนหรือถูกเพิกถอนใบอนุญาตใด ๆ ที่ออกตามกฎหมายหรือประกาศระเบียบหรือคำสั่งใด ๆ ที่ออกตามกฎหมายว่าด้วยการซื้อขายสินค้าเกษตรล่วงหน้ากฎหมายว่าด้วยหลักทรัพย์และตลาดหลักทรัพย์กฎหมายว่าด้วยสัญญาซื้อขายล่วงหน้ากฎหมายว่าด้วยการประกอบธุรกิจเงินทุนธุรกิจหลักทรัพย์และธุรกิจเครดิตฟองซิเอร์ กฎหมายว่าด้วยการธนาคารพาณิชย์กฎหมายว่าด้วยการประกันชีวิต กฎหมายว่าด้วยการประกันวินาศภัย กฎหมายว่าด้วยวิชาชีพบัญชีหรือกฎหมายที่เกี่ยวกับธุรกิจทางการเงินในทำนองเดียวกันทั้งนี้ รวมถึงการถูกเพิกถอนการขึ้นทะเบียนหรือถูกเพิกถอนใบอนุญาตใด ๆตามกฎหมายต่างประเทศในลักษณะทำนองเดียวกันด้วย เว้นแต่จะได้รับยกเว้นจากสำนักงาน(ง) เคยถูกไล่ออก ปลดออกหรือให้ออกจากงานอันเนื่องมาจากการกระทำโดยทุจริต(จ)เคยต้องคำพิพากษาว่ากระทำความผิดตามพระราชบัญญัติ มาตรา ๑๑๙ มาตรา ๑๒๐ มาตรา ๑๒๑มาตรา ๑๒๒ และมาตรา ๑๒๓(ฉ)เคยต้องคำพิพากษาว่ากระทำความผิดตามกฎหมายว่าด้วยหลักทรัพย์และตลาดหลักทรัพย์กฎหมายว่าด้วยสัญญาซื้อขายล่วงหน้ากฎหมายว่าด้วยการประกอบธุรกิจเงินทุนธุรกิจหลักทรัพย์และธุรกิจเครดิตฟองซิเอร์กฎหมายว่าด้วยการธนาคารพาณิชย์ กฎหมายว่าด้วยการประกันชีวิตกฎหมายว่าด้วยการประกันวินาศภัย กฎหมายว่าด้วยวิชาชีพบัญชีหรือกฎหมายที่เกี่ยวกับธุรกิจทางการเงินในทำนองเดียวกันในความผิดเกี่ยวกับการกระทำอันไม่เป็นธรรมเกี่ยวกับการซื้อขายหลักทรัพย์ในความผิดเกี่ยวกับการกระทำอันไม่เป็นธรรมที่มีผลกระทบต่อราคาสัญญาซื้อขายล่วงหน้าหรือการกระทำอันไม่เป็นธรรมเกี่ยวกับการใช้ข้อมูลภายในหรือความผิดอื่นในลักษณะทำนองเดียวกันหรือการบริหารงานที่มีลักษณะเป็นการหลอกลวงฉ้อฉลหรือทุจริต ทั้งนี้รวมถึงการต้องคำพิพากษาว่ากระทำความผิดตามกฎหมายต่างประเทศในลักษณะทำนองเดียวกันด้วย(ช)เคยต้องคำพิพากษาว่ากระทำความผิดตามกฎหมายว่าด้วยการป้องกันและปราบปรามการฟอกเงินรวมถึงกฎหมายต่างประเทศในลักษณะทำนองเดียวกันด้วย(ซ)เคยถูกเปรียบเทียบปรับในความผิดตามพระราชบัญญัติ มาตรา ๑๒๒ วรรคสองหรือมาตรา ๑๒๓วรรคสอง(ฌ)เคยถูกเปรียบเทียบปรับในความผิดตามกฎหมายว่าด้วยหลักทรัพย์และตลาดหลักทรัพย์ในความผิดเกี่ยวกับการกระทำอันไม่เป็นธรรมเกี่ยวกับการซื้อขายหลักทรัพย์รวมถึงเคยถูกเปรียบเทียบปรับในความผิดตามกฎหมายต่างประเทศในลักษณะทำนองเดียวกันด้วยความใน (ซ) และ (ฌ)ข้างต้นมิให้ใช้บังคับแก่การถูกเปรียบเทียบปรับมาแล้วเกินกว่าสองปีโดยนับถึงวันที่เริ่มปฏิบัติหน้าที่กับนายหน้าซื้อขายล่วงหน้านี้ข้อ ๔[๑]ประกาศนี้ให้ใช้บังคับตั้งแต่วันถัดจากวันที่ประกาศเป็นต้นไปประกาศณ วันที่ ๑๐ มีนาคม พ.ศ. ๒๕๔๙ชัยพัฒน์สหัสกุลเลขาธิการคณะกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๕พฤศจิกายน ๒๕๕๒นันท์นภัสร์/ตรวจ๕พฤศจิกายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๕๘ ง/หน้า ๕/๒๘ ตุลาคม ๒๕๕๒